ବାଲ୍ୟ ବିବାହର ବଡ଼ ସତ ! | Kanak News\nNFHS ରିପୋର୍ଟ ! ବାଲ୍ୟ ବିବାହ ନେଇ ଦେଶରେ ୧୧ଟି ରାଜ୍ୟର ଦୟନୀୟ ସ୍ଥିତି, ଓଡ଼ିଶାକୁ ନେଇ କ'ଣ କହୁଛି ସର୍ଭେ ରିପୋର୍ଟ !\nଜାତୀୟ ପରିବାର ସ୍ୱାସ୍ଥ୍ୟ ସର୍ଭେ ରିପୋର୍ଟ ଅନୁସାରେ ବାଲ୍ୟ ବିବାହ କ୍ଷେତ୍ରରେ ୧୦ ବର୍ଷର ରେକର୍ଡ଼ ଭାଙ୍ଗିଛି ପଶ୍ଚିମବଙ୍ଗ ।\nକନକ ବ୍ୟୁରୋଃ ବାଲ୍ୟ ବିବାହ ନେଇ ଦେଶରେ ସବୁଠୁ ଆଗରେ ରହିଛି ପଶ୍ଚିମବଙ୍ଗ । ଜାତୀୟ ପରିବାର ସ୍ୱାସ୍ଥ୍ୟ ସର୍ଭେ ରିପୋର୍ଟ ଅନୁସାରେ ବାଲ୍ୟ ବିବାହ କ୍ଷେତ୍ରରେ ୧୦ ବର୍ଷର ରେକର୍ଡ଼ ଭାଙ୍ଗିଛି ପଶ୍ଚିମବଙ୍ଗ । ୨୦୦୫ ମସିହାରେ ବିହାରରେ ସର୍ବାଧିକ ବାଲ୍ୟ ବିବାହ ଘଟଣା ଘଟିଥିବାବେଳେ ଏବେ ବିହାରକୁ ପଛରେ ପକାଇଛି ପଶ୍ଚିମବଙ୍ଗ ।\nଅନ୍ୟପଟେ ଓଡ଼ିଶା ମଧ୍ୟ ବିଗତ ୧୦ ବର୍ଷର ଇତିହାସ ବଦଳାଇଛି । ଜାତୀୟ ପରିବାର ସ୍ୱାସ୍ଥ୍ୟ ସର୍ଭେ ରିପୋର୍ଟ ଅନୁସାରେ ଗତ ୨୦୦୫ ମସିହାରେ ଓଡ଼ିଶାରେ ପ୍ରାୟ ୨୦.୩% ବାଲ୍ୟ ବିବାହ ହେଉଥିବାବେଳେ ବର୍ତ୍ତମାନ ଏହା ହ୍ରାସ ପାଇ ୧୦%କୁ ଛୁଇଁଛି । ସବୁଠାରୁ ଗୁରୁତ୍ୱପୂର୍ଣ୍ଣ କଥା ହେଲା ଯେ, ୧୫ରୁ ୧୮ ବର୍ଷ ମଧ୍ୟରେ ନାବାଳିକା ମାନଙ୍କ ବିବାହ ହେଉଥିବା ନେଇ ସର୍ଭେ କରାଯାଇଥିବା ଏହି ରିପୋର୍ଟରେ ଓଡ଼ିଶା ମଧ୍ୟ ସଚେତନତା ଆପଣାଉଛି ।
